Max Born
Store norske leksikon,Realfag,Fysikk,Kvantefysikk
Max Born var en tysk fysiker som fikk Nobelprisen i fysikk i 1954 for sitt arbeid innen kvantefysikk.
Biografi Born var professor i Berlin i 1916, i Frankfurt am Main i 1919, og i Göttingen i 1921–1933, men han måtte oppgi professoratet sitt på grunn av forordningene om jøders stilling ved tyske universiteter. Fra 1933 var han Stokes Lecturer i anvendt matematikk i Cambridge, deretter Tait Professor of Natural Philosophy i Edinburgh i 1936–1953. Etter dette flyttet han tilbake til Tyskland. Forskning Max Born arbeidet først med relativitetsteori og teori for krystallstrukturer, men ble i 1920-årene opptatt av den nye kvantefysikken. Sammen med Werner Heisenberg og Pascual Jordan formulerte han matrisemekanikken som et alternativ til Erwin Schrödingers bølgemekanikk.For den statistiske tolkningen av Schrödingers bølgefunksjon – et arbeid han utførte i 1926 – ble han i 1954 tildelt en halvdel av Nobelprisen i fysikk. Han ble Æresdoktor ved Universitetet i Oslo i 1961. Les mer i Store norske leksikon kvantefysikk Eksterne lenker Nobelstiftelsens nettsider om fysikkprisen 1954